เล่น DW ต้องระวัง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 26 พ.ย. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 26 พ.ย. 2553
ข่าวร้ายท่วมตลาดหุ้น กระชากดัชนีเหวี่ยงขึ้นลง ตลอดทั้งวันกว่า 17 จุด และทำปิดเกือบต่ำสุดของวัน 996.42 จุด ร่วง 9.55 จุด มูลค่าซื้อขาย 42,040 ล้านบาท ต่างชาติขายน้อยกว่าที่คิด 188 ล้านบาท 
หุ้นเอเชียส่วนใหญ่ดีหมด ส่วนหุ้นไทยลงสวนทางเพื่อนบ้าน โดนปัจจัยภายนอกและในรุมเร้า ทั้งการเตรียมลดเกรด ปตท.สผ. (PTTEP) ที่จะใช้เงินลงทุนจำนวนมากลงทุนที่แคนาดา พ่วงหุ้น ปตท. (PTT) ถูกขายตามลงไปด้วย ทำตลาดปั่นป่วนไม่น้อย เป็นไม่กี่วันเดี๋ยวหายเอง
หุ้นเสริมสุข (SSC) เหลือเวลาตั้งโต๊ะรับซื้อไม่กี่วันก็จะหมดเวลารับซื้อ แต่ราคาเจ้ากรรมบนกระดานกลับวิ่งได้วิ่งดี มาอยู่ 50 บาท แล้วใครจะไปขาย 42 บาท อย่างนี้แล้ว “เสี่ยเจริญ สิริวัฒนภักดี” อาจแห้วไม่ได้หุ้นไปครอบครอง 
มหกรรมหุ้น DW รุ่นใหม่ของเคจีไอ 13 วัน ... 13 ตัว ร้อนแรงจนใครๆ ก็อดใจไม่อยู่ จู่ๆ ระบบ บล.กิมเอ็ง ดันขัดข้องขึ้นมา มีทั้งคนที่โชคดีและโชคร้าย จากราคาเปิดพุ่งปรี๊ดๆ 9.90 บาท ... ขึ้นชื่อเชียน DW แล้ว คงหนีตายกันได้หมด เพราะโชกโชนกับ DW มาเยอะพอควร ... ส่วนมือใหม่หัดเล่นต้องระวังเยอะๆ เพราะ DW เป็นอะไรที่ได้และเสียในพริบตาจริงๆ ฉะนั้นที่เหลือ 9 ตัว 9 ลุย เชื่อว่าไม่มีใครเข็ด ก็ต้องระวังเช่นกัน